BIZOTTSÁGI HATÁROZAT
(2004. augusztus 26.)
a 2003/526/EK határozat módosításáról Saarland, Németországban a klasszikus sertéspestis ellen alkalmazott járványvédelmi intézkedések megszüntetése tekintetében, illetve Szlovákiában a klasszikus sertéspestis ellen alkalmazott járványvédelmi intézkedések területének megnövelése tekintetében
(Az értesítés a B(2004) 3241. számú dokumentummal történt)
(EGT vonatkozású szöveg)
(2004/625/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel az egyes élő állatok és termékek Közösségen belüli kereskedelmében alkalmazandó állatorvosi és állattenyésztési ellenőrzésre vonatkozó, 1990. június 26-i 90/425/EGK tanácsi rendeletre, amely a belső piac kiteljesedését célozza (1) és különös tekintettel annak 10. cikke (4) bekezdésére,
mivel:
(1)
Az egyes tagállamok klasszikus sertéspestis eseteire reagálva, a Bizottság többek között elfogadta az egyes tagállamokban a klasszikus sertéspestis elleni védelmi intézkedésekre vonatkozó, 2003. július 18-i 2003/526/EK határozatot (2), amely bizonyos további járványvédelmi intézkedéseket vezetett be.
(2)
A klasszikus sertéspestis helyzet Saarlandon, Németországban jelentősen javult. Ezért a 2003/526/EK határozat által Saarlanddal kapcsolatban elfogadott intézkedéseket a jövőben nem kell alkalmazni.
(3)
Nemrég Szlovákiában klasszikus sertéspestis esetet észleltek elvadult házidisznókon Lučenec körzetében, amelyet előzőleg nem érintett a betegség.
(4)
A 2003/526/EK határozatot ezért ennek megfelelően kell módosítani.
(5)
Az e határozatban előírt intézkedések összhangban vannak a Tápláléklánc és Állat-egészségügyi állandó bizottság véleményével,
ELFOGADTA EZT A HATÁROZATOT:
1. cikk
A 2003/526/EK határozat melléklete a következőképpen módosul:
a)
az I. rész, 1. pont Németország alatt, a (c) Saarland bekezdést el kell hagyni;
b)
az II. rész szövege helyébe a következő szöveg lép:
„Szlovákia területei, amelyeket a 2.,3.,5.,7. és 8. cikk említ:
A következő állat-egészségügyi és élelmiszerügyi igazgatási körzetek (DVFA): Trnava (amely Piešťany, Hlohovec és Trnava körzetekből áll); Levice (amely Levice körzetből áll); Nitra (amely Nitra és Zlaté Moravce körezetekből áll); Topoľčany (amely Topoľčany körzetből áll); Nové Mesto nad Váhom (amely Nové Mesto nad Váhom körzetből áll); Trenčín (amely Trenčín és Bánovce nad Bebravou körzetekből áll) Prievidza (amely Prievidza és Partizánske körzetekből áll); Púchov (amely Púchov és Ilava körzetekből áll); Žiar nad Hronom (amely Žiar nad Hronom, Žarnovica és Banská Štiavnica körzetekből áll); Zvolen (amely Zvolen és Detva körzetekből áll); Banská Bystrica (amely Banská Bystrica és Brezno körzetekből áll); Lučenec (amely Lučenec és Poltár körzetekből áll).”
2. cikk
E határozat címzettjei a tagállamok.
Kelt Brüsszelben, 2004. augusztus 26-án.